
ROMÂNIA

MUNICIPIUL MARGHITA


   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                 telefon : +40259362001

       Calea Republicii,  nr.1,                                                                             +40359409977

       Cod fiscal 4348947                                                                 
fax:       +40359409982

                                                   e-mail:primaria@marghita.ro


Nr. 12635 din 22.11.2022
                                                 REFERAT DE APROBARE

privind aprobarea documentației de avizare a studiului de fezabilitate şi indicatorilor tehnico-economici prin Hotărârea Consiliului Local pentru proiectul 
„MĂSURI DE REGENERARE URBANĂ ÎN MUNICIPIUL MARGHITA”  
derulat în cadrul 

Programului Operaţional Asistență Tehnică 2014 - 2020, pe Axa Prioritară 1 – Acțiunea 1.1 „Întărirea capacităţii beneficiarilor de proiecte finanţate din FESI de apregăti şi implementa proiecte/AP1/Plan proiecte 2020 – Ghid 5D în parteneriat cu ADR-NV.
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea documentației de avizare a studiului de fezabilitate şi a indicatorilor tehnico-economici pentru obiectivul de investiții „ Măsuri de regenerare urbană în Municipiul Marghita”, Județul Bihor.
Activitățile integrate în proiect sunt corelate și cu măsurile din Strategia de dezvoltare locală a municipiului Marghita, județul Bihor, pentru perioada 2014-2020 și corespund Obiectivului 1. Încurajarea unei comunități incluzivă si proactivă - Masura 1.1 Intervenții integrate pentru creșterea calității vieții și integrarea socială a populației vulnerabile. Prezentul proiect este cuprins în Portofoliul de proiecte al municipiului Marghita pentru perioada 2021-2027.
Proiectul prevede crearea unor noi spații verzi în locul celor degradate,  aducerea la viață a zonelor urbane cu efortul cooperativ al municipalităților, proprietarilor și a altor actori implicați cu scopul de a imbunătăți condițiile de trai, de a crește calitatea mediului și a climatului social și de a întări economia locală.
Scopul final este îmbunătăţirea calităţii vieţii şi creşterea nivelului de trai în aceste zone ce reprezintă suprafeţe semnificative din marile oraşe de pe teritoriul României. 

Regenerarea urbană urmărește revitalizarea zonelor urbane aflate în dificultate, pe baza următoarelor principii: 

• reabilitarea patrimoniului ; 

• îmbunătăţirea condiţiilor de locuire în cartierele de locuit ; 

• mixtarea funcțională și socială în zonele noi constituite, aceasta implicând şi facilitarea accesului la locuire decentă a categoriilor defavorizate ; 

• amenajarea şi înfrumuseţarea spaţiului public - pieţe, scuaruri, parcuri, mobilier urban ; 

• modernizarea infrastructurii urbane - reţele de apă, gaz şi electricitate, drumuri şi reţele de transport în comun .

 În acest sens, propun Consiliului Local al Municipiului Marghita aprobarea  documentaţiei de avizare a studiului de fezabilitate şi indicatorilor tehnico-economici la acest obiectiv de investiţie: „Măsuri de regenerare urbană în Municipiul Marghita”, judeţul Bihor, întocmit conform H.G. 907/2016.
                        Primar,
      Marcel-Emil Sas-Adăscăliţii 
